Diari Oficial de la Generalitat Valenciana


Sumari del DOGV 9703, del 13-10-2023 (2023/10571)

DECRET 184/2023, de 10 d'octubre, del Consell pel qual es modifica el Decret 98/2016, de 4 d'agost, del Consell, pel qual s'aproven les bases reguladores per a la concessió directa d'inversions d'adequació en la terminal logística de l'àrea industrial d'Almussafes per a la connexió i l'operativitat logística d'aquesta amb el corredor mediterrani.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10018


Data del document
:   10-10-2023

Organisme emissor


Tipus de document
:   Decret

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * ajuda pública

DECRET 184/2023, de 10 d'octubre, del Consell pel qual es modifica el Decret 98/2016, de 4 d'agost, del Consell, pel qual s'aproven les bases reguladores per a la concessió directa d'inversions d'adequació en la terminal logística de l'àrea industrial d'Almussafes per a la connexió i l'operativitat logística d'aquesta amb el corredor mediterrani. [2023/10394]  
  
El Decret 98/2016, de 4 d'agost, del Consell, publicat en el DOGV núm. 784, de 8 d'agost de 2016, té com a objecte establir les bases reguladores de la concessió directa, amb caràcter excepcional i per raons d'interés públic de caràcter econòmic, d'una subvenció a Ford España, SL, per a la realització de les inversions necessàries per a l'adequació de la terminal logística de l'àrea industrial d'Almussafes, de la qual és titular, a les condicions que en permeten la connectivitat amb la infraestructura del corredor mediterrani.  
En aplicació d'aquest decret de bases reguladores, es va dictar la Resolució de 3 de novembre de 2016, del conseller d'Economia Sostenible, Sectors Productius, Comerç i Treball, per la qual es va concedir una subvenció nominativa a Ford España, SL, per a la realització de les inversions d'adequació en la terminal logística de l'àrea industrial d'Almussafes, per a la connexió i l'operativitat d'aquesta amb el corredor mediterrani.  
En virtut d'aquesta resolució, es concedia a Ford España, SL, una subvenció de fins al 100 % de les inversions subvencionables necessàries per a l'adequació de la terminal logística de l'àrea industrial d'Almussafes, a les condicions que en permeten la connectivitat i l'operativitat logística amb la infraestructura del corredor mediterrani, durant el període 2016-2018, d'acord amb la memòria i el projecte tècnic presentat, que consten en l'expedient.  
Tant en el decret de bases reguladores com en la resolució de concessió, es va establir que la conselleria amb competències en matèria d'indústria farà una aportació màxima de 04.575.031 d'euros, d'acord amb el desglossament per anualitats següent:  
  
Exercici 2016: 3.000.000 euros  
Exercici 2017: 5.000.000 euros  
Exercici 2018: 2.000.000 euros  
  
D'altra banda, en les bases reguladores i en la mateixa resolució de concessió, es va establir que, si l'import de despesa justificada en cada anualitat fora inferior a l'ajuda màxima prevista, l'aportació de la conselleria es minorarà en la quantia corresponent, sense perjudici que, per a assegurar l'adequació de les diferents anualitats al desenvolupament efectiu de l'actuació subvencionada, podran efectuar-se els reajustaments d'anualitats necessaris, de conformitat amb el que preveu la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En 2016, Ford España, SL, va iniciar les inversions d'adequació en la terminal logística de l'àrea industrial d'Almussafes; no obstant això, durant l'execució del projecte, van sobrevindre diferents successos i circumstàncies tècniques imprevisibles que no van permetre l'execució normal d'aquest, com, per exemple, la situació de concurs de creditors en què va entrar una de les empreses que conformava la UTE adjudicatària de les obres, i el retard en l'execució del corredor mediterrani per part de l'Administració general de l'Estat.  
Per aquests motius, en data 13 de juny de 2018, l'empresa beneficiària de l'ajuda, va presentar un escrit en el qual, a la vista de les circumstàncies sobrevingudes exposades més amunt, sol·licitava la modificació del Decret 98/2016, de 4 d'agost, del Consell, pel qual s'aproven les bases reguladores, així com la Resolució de concessió de 3 de novembre de 2016, a l'efecte exclusiu d'ampliar el termini per a l'execució de la inversió restant subvencionada, i consignar, en les anualitats 2019, 2020 i 2021, l'import pendent de subvenció.  
Després de ser estimada aquella sol·licitud, el Decret 203/2018, de 9 de novembre, del Consell, publicat en el DOGV núm. 8426, de 19 de novembre de 2018, va modificar el Decret 98/2016, de 4 d'agost, del Consell, en els termes sol·licitats, a fi d'aprovar un nou desglossament del pressupost per anualitats:  
  
Exercici 2016: 1.721.921,23 euros  
Exercici 2017: 770.813,22 euros  
Exercici 2018: 326.264,84 euros  
Exercici 2019: 5.000.000,00 euros  
Exercici 2020: 1.400.000,00 euros  
Exercici 2021: 781.000,71 euros  
  
En els mateixos termes, el conseller d'Economia Sostenible, Sectors Productius, Comerç i Treball va dictar, el 29 de novembre de 2018, una resolució per la qual es va modificar la Resolució de 3 de novembre de 2016, per la qual concedia la subvenció nominativa a Ford España, SL, per a la realització de les inversions d'adequació en la terminal logística de l'àrea industrial d'Almussafes, per a la connexió i l'operativitat d'aquesta amb el corredor mediterrani.  
El 29 de setembre de 2021, l'empresa beneficiària de l'ajuda, va presentar un nou escrit en el qual sol·licitava la modificació del Decret 98/2016, de 4 d'agost del Consell, pel qual s'aproven les bases reguladores, modificat pel Decret 203/2018, de 9 de novembre, així com la Resolució de concessió de 3 de novembre de 2016, modificada per la Resolució de 29 de novembre de 2018, a l'efecte exclusiu d'ampliar el termini per a l'execució de la inversió restant subvencionada, i consignar, en les anualitats 2021, 2022 i 2023, l'import pendent de subvenció.  
  
Es va justificar aquesta sol·licitud en el fet que l'execució del projecte d'inversió concloïa amb la transformació de l'ample de via de la terminal localitzada en les instal·lacions de Ford España, SL, d'ample ibèric a ample estàndard europeu (UIC), la qual cosa requeria, com a condicionant bàsic, fer els treballs de manera coordinada i harmonitzada amb les obres en la infraestructura del corredor mediterrani, atés que, en un altre cas, la terminal logística quedaria inoperativa. En aquest sentit, per a poder executar i finalitzar l'última etapa del projecte, que estava prevista en l'exercici 2021, resultava necessària la prèvia implementació i adequació del corredor mediterrani a l'ample de via internacional.  
Després de ser estimada aquesta sol·licitud, el Decret 187/2021, de 19 de novembre, del Consell, publicat en el DOGV núm. 9234, de 14 de desembre de 2021, va modificar el Decret 98/2016, de 4 d'agost, del Consell, modificat prèviament pel Decret 203/2018, de 9 de novembre, en els termes sol·licitats, a fi d'aprovar un desglossament nou del pressupost per anualitats, amb un reajustament nou consistent a distribuir la quantia total prevista en aquells moments, en l'exercici 2021, de 781.000,31 euros, en les anualitats següents:  
  
Exercici 2021: 356.512,83 euros  
Exercici 2022: 24.487,48 euros  
Exercici 2023: 400.000,40 euros  
  
El passat 5 de juny de 2023, l'empresa beneficiària, Ford España, SL, va presentar un escrit en el qual sol·licitava la modificació del Decret 98/2016, de bases reguladores, modificat pels decrets 203/2018 i 187/2021, de 9 de novembre de 2018 i 19 de novembre de 2021, respectivament, així com la modificació de la Resolució de concessió de 3 de novembre de 2016, ja modificada per les resolucions de 29 de novembre de 2018 i de 17 de desembre de 2021.  
En aquest escrit, Ford España, SL, sol·licita una nova ampliació del termini per a la realització de les inversions, amb un nou reajustament d'anualitats, consistent a distribuir la quantia total prevista en aquests moments, en l'exercici 2023, de 400.000,40 euros, en les anualitats següents:  
  
Exercici 2023: 0 euros  
Exercici 2024: 0 euros  
Exercici 2025: 400.000,40 euros.  
  
En relació amb això, des de l'Oficina del Comissionat del Govern per al Corredor Mediterrani, s'ha comunicat a Ford España, SL, que l'arribada de l'ample estàndard fins a la factoria Ford requereix que es finalitzen les obres i es posen en servei diferents trams implicats per a la posada a la disposició del corredor, i, tenint en compte l'estat d'execució i administratiu de cada tram, així com l'estimació de la seua finalització, l'Alt Comissionat ha estimat que la posada en servei d'ample estàndard en la terminal de l'àrea industrial d'Almussafes es podria produir en el període situat entre el segon o tercer trimestre de 2025, amb la qual cosa resulta evident que el corredor mediterrani no estarà disponible i operatiu per a la seua connexió amb la terminal de l'àrea industrial d'Almussafes en l'exercici actual.  
No hi ha dubte que el projecte per a l'adaptació i la connexió de la terminal logística del parc industrial d'Almussafes al corredor mediterrani representa una actuació fonamental per al desenvolupament logístic i econòmic de la Comunitat Valenciana, atés que es tracta d'una terminal situada en un enclavament estratègic de la Comunitat Valenciana, amb una important població empresarial orientada a mercats exteriors, i on es localitzen moltes de les àrees industrials i clústers rellevants de la Comunitat Valenciana.  
Aquesta localització el situa com un dels punts principals de referència de l'activitat industrial de la regió, ja que abasta un ampli radi d'influència per la seua proximitat amb un entorn d'alta intensitat logística, i la seua connexió directa amb els principals nusos de comunicacions valencians.  
Així mateix, la terminal logística és l'única infraestructura de les seues característiques dins de la seua àrea d'influència que permet assegurar el desenvolupament logístic prioritari ferroviari en el marc del corredor mediterrani, i potenciar les activitats de les empreses usuàries de la terminal, que comprenen diversos sectors econòmics com l'automoció, l'alimentació, el transport, els productes químics, etc.  
La seua materialització està alineada amb els objectius prioritaris de la Generalitat en l'àmbit de la política industrial, plasmats en el Pla estratègic de la indústria valenciana 2018-2023, entre els quals es troben la generació de condicions favorables de l'entorn per al creixement empresarial, l'increment de la presència comercial de les nostres empreses en altres mercats, l'impuls d'estratègies de desenvolupament sostenible, la reorientació de l'estructura productiva regional i l'atracció d'inversions internacionals.  
Així mateix, en línia amb l'estratègia i les polítiques clau de la Unió Europea, el projecte impulsarà el desenvolupament estratègic de la Xarxa Transeuropea de Transports (TEN-T), a través de la qual la Unió Europea busca desenvolupar una xarxa de transport de passatgers i mercaderies més eficient, sostenible i resilient, a fi de potenciar el funcionament de mercats interns.  
Finalment, i en relació amb el marc jurídic i la compatibilitat amb la política de la competència de la UE, el decret s'emmarca en l'article 56 (Ajudes a la inversió per a infraestructures locals) del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior, en aplicació dels articles 107 i 108 del Tractat (DO L 187, de 26.6.2014). Aquest reglament ha sigut modificat pel Reglament (UE) 2017/1084, de la Comissió, de 14 de juny de 2017, pel qual es modifica el Reglament (UE) núm. 651/2014, quant a infraestructures portuàries i aeroportuàries, els llindars de notificació per a les ajudes a la cultura i a la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014, quant al càlcul dels costos subvencionables (DOUE L156, de 20.6.2017) i pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents (DOUE L 215, de 07.07.2020), així com pel Reglament (UE) núm. 2021/1237, de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior, en aplicació dels articles 107 i 108 del Tractat, per la qual cosa es procedeix a actualitzar la base reguladora segona per a incloure-hi la referència completa al Reglament (UE) núm. 651/2014, de la Comissió, de 17 de juny de 2014, en vigor.  
Considerant que s'ha posat de manifest la necessitat d'introduir modificacions en la norma que regula la subvenció, per a ampliar el termini d'execució i justificació, tot això sense augment de la quantia de la subvenció, i atés l'indubtable interés públic, econòmic i social d'aquesta subvenció, es proposa modificar aquells aspectes necessaris per al compliment dels objectius proposats,  
  
En virtut d'això, a proposta de la consellera d'Innovació, Indústria, Comerç i Turisme, i amb la deliberació prèvia del Consell en la reunió del dia 10 d'octubre de 2023,  
  
  
DECRETE  
  
Article únic. Modificació del Decret 98/2016, de 4 d'agost, del Consell, pel qual s'aproven les bases reguladores per a la concessió directa d'una subvenció per a la realització d'inversions d'adequació en la terminal logística de l'àrea industrial d'Almussafes, per a la connexió i l'operativitat logística d'aquesta amb el corredor mediterrani, modificat pel Decret 203/2018, de 9 de novembre, del Consell, i pel Decret 187/2021, de 19 de novembre, del Consell  
1. Es modifica la base primera del decret, que queda redactada en els termes següents:  
  
«Primera. Objecte de la subvenció  
És objecte de regulació, per mitjà d'aquestes bases, la concessió directa d'una subvenció a Ford España, SL, per a la realització de les inversions necessàries per a l'adequació de la terminal logística de l'àrea industrial d'Almussafes, a les condicions que en permeten la connectivitat amb la infraestructura del corredor mediterrani, durant el període 2016-2025.»  
  
2. Es modifica el paràgraf tercer de la base segona, que queda redactat en els termes següents:  
  
«Segona. Marc jurídic i compatibilitat amb la política de competència de la UE  
Hi és també aplicable el que disposa l'article 56 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, modificat pel Reglament (UE) núm. 2017/1084, de la Comissió, de 14 de juny de 2017, pel qual es modifica el Reglament (UE) núm. 651/2014 quant a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni, i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 pel que fa al càlcul dels costos subvencionables, pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents, i pel Reglament (UE) núm. 2021/1237, de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, per tractar-se d'una actuació dirigida a donar suport a una infraestructura local que contribueix a millorar l'entorn de les empreses i els consumidors i a modernitzar i desenvolupar la base industrial. Queda, doncs, exempta de l'obligació de notificació establida en l'article 108, apartat 3, del Tractat, en complir amb els requisits establits en aquest reglament, i en ser declarada compatible amb el mercat interior en virtut d'aquest, d'acord amb l'article 107, apartat 3, del Tractat.»  
  
  
3. Es modifica el primer paràgraf de la base tercera, que queda redactat en els termes següents:  
  
«Tercera. Finançament de l'actuació  
L'import de la subvenció ascendirà al 100 % de les inversions subvencionables a les quals fa referència la base primera, amb una aportació màxima de 84.602.812 d'euros, que s'abonaran amb càrrec als crèdits que a aquest efecte s'habiliten en el programa 722.20 Política industrial dels pressupostos de la Generalitat, d'acord amb el desglossament següent per anualitats:  
  
Exercici 2016: 1.721.921,23 euros  
Exercici 2017: 770.813,22 euros  
Exercici 2018: 326.264,84 euros  
Exercici 2019: 5.000.000,00 euros  
Exercici 2020: 1.400.000,00 euros  
Exercici 2021: 356.512,83 euros  
Exercici 2022: 24.487,48 euros  
Exercici 2023: 0 euros  
Exercici 2024: 0 euros  
Exercici 2025: 400.000,40 euros»  
  
4. Es modifica el paràgraf tercer de la base tercera, que queda redactat en els següents termes:  
«Les dotacions corresponents als exercicis 2024 i següents quedaran, en tot cas, condicionades a l'assignació que anualment preveja a aquest efecte la corresponent llei de pressupostos.»  
  
5. Es modifica el paràgraf segon de la base cinquena, que queda redactat en els termes següents:  
«Aquestes despeses s'han de realitzar entre el 24 de juny de 2016 i el 31 de desembre de 2025, o en una altra data resultant dels possibles reajustaments d'anualitats que hagen pogut ser autoritzats.»  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de publicar-se en el Diari Oficial de la Generalitat Valenciana.  
  
València, 10 d'octubre de 2023  
  
El president de la Generalitat,  
CARLOS MAZÓN GUIXOT  
  
La consellera d'Innovació,   
Indústria, Comerç i Turisme,  
NURIA MONTES DE DIEGO